Ελληνική Εκκλησία (Βραΐλα)

Η Ελληνική Εκκλησία (ρουμανικά: Biserica Greacă) είναι μια Ρουμανική Ορθόδοξη Εκκλησία που βρίσκεται στην οδό 3 Calea Călărașilor στην Βραΐλα της Ρουμανίας. Είναι αφιερωμένη στην εορτή του Ευαγγελισμού της Θεοτόκου.

Η εκκλησία διοικείται από την Αρχιεπισκοπή του Κάτω Δούναβη της Ρουμανικής Ορθόδοξης Εκκλησίας.Περιοχή Βραΐλας στην ιστοσελίδα της αρχιεπισκοπής του κάτω δούναβη (στα ρουμανικά) Έχει χαρακτηριστεί ως ιστορικό μνημείο από το Υπουργείο Πολιτισμού και Θρησκευμάτων της Ρουμανίας.Lista Monumentelor Istorice 2010: Județul Brăila  (στα ρουμανικά)

 Ιστορία 
Το 1863, η τοπική ελληνική κοινότητα αποφάσισε να χτίσει μια εκκλησία, με λειτουργίες στα ελληνικά. Θα εξυπηρετούσε τόσο τους Έλληνες κατοίκους της πόλης όσο και τους Έλληνες που έφταναν από το εξωτερικό στο λιμάνι της Βραΐλας. Αρχιτέκτονας ήταν ο Αβραάμ Ιωαννίδης από την Προύσα ο οποίος επέβλεψε επίσης την κατασκευή, η οποία εκτελέστηκε σε μεγάλο βαθμό από Ιταλούς εργάτες. Η εκκλησία είναι σταυροειδής, με δύο πυργίσκους. Το κυρίαρχο αρχιτεκτονικό στυλ είναι η Βυζαντινή Αναγέννηση, με ελληνικές, γοτθικές και αναγεννησιακές πινελιές. Ολοκληρώθηκε το 1872 και ο επίσκοπος Μελχισεδέκ Στεφάνεσκου την καθαγίασε την ίδια χρονιά.Περιγραφή στην ιστοσελίδα του Γραφείου Πολιτιστικής Κληρονομιάς της Κομητείας Βραΐλα (στα ρουμανικά)

Ο Γκεόργκε Ταταρέσκου αγιογράφησε ένα μέρος της εκκλησίας το 1872. Ο Κωνσταντίνος Λιβάδας Λιώκης συνέχισε τις εργασίες το 1901. Ο Ντιμίτρι Μπελιζάριε ολοκλήρωσε τις εργασίες το 1945-1946. Υπάρχουν τρείς βωμοί. Κατά τη διάρκεια της κατασκευής, ανακαλύφθηκε ένα υπόγειο ρυάκι. Αυτό ρέει σε ένα πηγάδι και το νερό ευλογείται ετησίως για αγιασμό.

 Παραπομπές 

 Εξωτερικοί σύνδεσμοι 


Κατηγορία:Εκκλησίες στη Ρουμανία
Κατηγορία:Ελληνική διασπορά στη Ρουμανία